CELEX: E2013P0003
Language: el
Date: 2013-03-13 00:00:00
Title: Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από τη Skatteklagenemnda ved Sentralskattekontoret for storbedrifter, στις 13 Μαρτίου 2013 , στην υπόθεση Fred Olsen και λοιποί κατά της Staten v/Sentralskattekontoret for storbedrifter (Υπόθεση E-3/13)

19.9.2013   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 270/8
            
         Αίτηση για την έκδοση συμβουλευτικής γνώμης που υποβλήθηκε στο Δικαστήριο ΕΖΕΣ από τη Skatteklagenemnda ved Sentralskattekontoret for storbedrifter, στις 13 Μαρτίου 2013, στην υπόθεση Fred Olsen και λοιποί κατά της Staten v/Sentralskattekontoret for storbedrifter
   (Υπόθεση E-3/13)
   2013/C 270/06
   Με επιστολή της 13ης Μαρτίου 2013 που ελήφθη από τη γραμματεία του Δικαστηρίου στις 18 Μαρτίου 2013, η Skatteklagenemnda ved Sentralskattekontoret for storbedrifter (Επιτροπή Προσφυγών της Κεντρικής Υπηρεσίας Φορολογίας για μεγάλες επιχειρήσεις) υπέβαλε αίτηση προς το Δικαστήριο ΕΖΕΣ για την έκδοση συμβουλευτικής γνώμης στην υπόθεση Fred Olsen και λοιποί κατά της Staten v/Sentralskattekontoret for storbedrifter, όσον αφορά τα ακόλουθα ερωτήματα:
   
               1)
            
            
               Τα καταπιστεύματα (τραστ) ως είδος νομικής οντότητας υπάγονται στο πεδίο της ελευθερίας εγκατάστασης που προβλέπεται στο άρθρο 313 της συμφωνίας ΕΟΧ; Συμπληρωματική ερώτηση: Εάν ναι, ποιος κατέχει δικαιώματα δυνάμει των διατάξεων της συμφωνίας ΕΟΧ;
            
         
               2)
            
            
               Σε περίπτωση καταφατικής απαντήσεως στο πρώτο ερώτημα: Ένα καταπίστευμα πληροί την απαίτηση της ασκήσεως οικονομικής δραστηριότητας που προβλέπεται στο άρθρο 31 της συμφωνίας ΕΟΧ;
            
         
               3)
            
            
               Σε περίπτωση αρνητικής απαντήσεως στο πρώτο ερώτημα: Ένα καταπίστευμα υπάγεται στο πεδίο του δικαιώματος ελεύθερης κυκλοφορίας κεφαλαίων που προβλέπεται στο άρθρο 40 της συμφωνίας ΕΟΧ;
            
         
               4)
            
            
               Σε περίπτωση καταφατικής απαντήσεως στο πρώτο ή στο τρίτο βασικό ερώτημα: Οι νορβηγικοί κανόνες για τις ελεγχόμενες αλλοδαπές εταιρείες (ΕΑΕ) προϋποθέτουν έναν ή περισσότερους περιορισμούς της ελευθερίας εγκατάστασης ή του δικαιώματος ελεύθερης κυκλοφορίας κεφαλαίων;
            
         
               5)
            
            
               Σε περίπτωση καταφατικής απαντήσεως στο τέταρτο βασικό ερώτημα: Μπορεί ο περιορισμός να θεωρηθεί ότι δικαιολογείται για λόγους επιτακτικού δημόσιου συμφέροντος και είναι ο περιορισμός αναλογικός ως προς αυτό;